**APROBAT**

**Nr. 5656/16.10.2025** MANAGER

Ec. Aurica Tămaș

DIRECTOR ECONOMIC

Ec. Elena Man

**CERERE DE OFERTĂ**

**Privind achiziţia contractului de lucrări avand ca obiect**

**Pavilion Spital de Boli Psihice Cronice Borșa**

**LOTUL I - Desființarea corpurilor de clădire C13 , C15**

**1. Introducere**

Pentru atribuirea contractului de lucrări având ca obiect **Pavilion Spital de Boli Psihice Cronice Borșa**

**LOTUL I - Desființarea corpurilor de clădire C13 , C15,** autoritatea contractantă, respectiv Spitalul de Boli Psihice Cronice Borșa, solicită ofertă de preț prin transmiterea prezentei cereri.

Cerere de ofertă conţine cerințele minime care trebuie respectate astfel încât potențialii ofertanţi să elaboreze oferta în funcţie de necesitățile autorității contractante.

**2. Informații despre Autoritatea Contractantă**

Denumirea autorității contractante:Spitalul de Boli Psihice Cronice Borșa

Sediul: localitatea Borșa, str. Principală nr. 258, jud. Cluj, cod poștal 407110

Telefon/fax 0264-355287/0264-355297

E-mail: [office@spitalpsihiatrieborsa.ro](mailto:office@spitalpsihiatrieborsa.ro)

Cod de identificare fiscală 4305792

###### **3. Sursa de finanțare**

Contractul este finanțat din venituri CJAS si Buget local.

###### **4. Procedura aplicată**

Lucrările pentru atribuirea cărora se organizează prezenta procedură se vor achiziționa **prin cumpărare directa**. Procedura se va finaliza prin atribuirea unui contract de execuție lucrări.

**5. Obiectul contractului**

**Pavilion Spital de Boli Psihice Cronice Borșa - LOTUL I - Desființarea corpurilor de clădire C13 și C15.**

**6. Descrierea lucrărilor**

**Cod CPV 4511000-1**

Lucrările ce urmează a fi executate sunt descrise în Proiectul Tehnic, anexă la prezenta Cerere de ofertă și se referă la demolarea unor anexe, respectiv un biofiltru cu regim de înălțime parter și aria construită egală cu 40 mp, și un coteț de porci cu regim de înălțime parter și aria construită egală cu 212 mp.

Corpurile de clădire C13 și C15 se află în incinta Spitalului de Boli Psihice Cronice Borșa din localitatea Borșa, str. Principală nr. 258, jud. Cluj.

**7. Durata de execuție a lucrărilor** 30 de zile de la data predării amplasamentului.

**8. Valoarea estimată a contractului**

Valoarea estimată a contractului este de 234.108 lei fara TVA.

**Prețurile ofertei vor fi ferme pe toată perioada de derulare a contractului.**

**9. Cerințe de calificare**

Ofertantul trebuie să dovedească o formă de înregistrare în condițiile legii din țara de rezidență, să reiasă că este legal constituit, că nu se află în niciuna dintre situațiile de anulare a constituirii precum și faptul că are capacitatea profesională de a realiza activitățile care fac obiectul contractului.

Documentul justificativ care probează îndeplinirea cerinței este Certificatul constatator emis de ONRC.

Acesta va fi valabil la data prezentării.

Îndeplinirea cerinței de mai sus şi prezentarea documentului justificativ, sunt obligatorii, în vederea calificării ofertantului.

**10. Criteriul de atribuire**

Criteriul de atribuire: prețul cel mai scăzut.

**11. Modul de prezentare al ofertei**

Oferta depusă trebuie să cuprindă toate cantitățile de lucrări solicitate de către autoritatea contractantă prin Caietul de sarcini.

Oferta va conține:

* **Certificatul constatator emis de către ONRC** (solicitat la pct. 9);
* **Propunerea tehnică:**

Ofertantul va include în propunerea tehnică următoarele documente:

- Declaraţie privind respectarea obligaţiilor legale din domeniile mediului, social și relațiilor de muncă ***(Formularul nr.2).*** Ofertantul va indica faptul ca la întocmirea ofertei a ținut seama de toate prevederile referitoare la obligațiile relevante din domeniul mediului, social și al relațiilor de muncă stabilite prin legislația adoptată în aceste domenii și se angajează să le respect pe tot parcursul executării contractului de achiziție publică.

- Graficul de execuţie al lucrărilor. Acesta trebuie sa conţină toate activitățile care se vor derula prin contractul de lucrări și lunile în care se vor desfășura aceste activităţi.

* **Propunerea financiară**: Ofertantul va prezenta în propunerea financiară Formularul de ofertă ***(Formularul nr.1) și Anexa la Formularul de ofertă.*** Preţul ofertei va fi exprimat în lei cu și fără TVA și va include toate cheltuielile ofertantului necesare pentru îndeplinirea contractului, inclusiv cele privind organizarea de șantier.

Ofertantul va atașa formularului de ofertă, Listele cu cantități de lucrări pe categorii de lucrări și Lista lucrărilor de organizare de șantier.

- **Declarație de confirmare a acceptării clauzelor contractuale** ( Formularul nr. 3).

**12. Depunerea ofertei:**

**Termenul limită de depunere a ofertelor va fi pana la 27.10.2025 ora 9:00.** Toate documentele întocmite de către ofertant cu scopul participării la procedura de achiziție publică, vor fi elaborate în limba română. Oferta va conține: Cuprins, Certificatul constatator, Propunerea tehnică, Propunerea financiară, Declarația de confirmare a acceptării clauzelor contractuale. Toate documentele ofertei vor fi semnate și numerotate pe fiecare pagină. Oferta va fi transmisă la pe e-mail: [achizitii@spitalpsihiatrieborsa.ro](mailto:achizitii@spitalpsihiatrieborsa.ro) si la sediul autoritatii contractante(compartiment Achizitii publice).

Perioada minimă pe parcursul căreia ofertantul trebuie să își mențină oferta(de la termenul limită de depunere a ofertelor) – 30 de zile;

1. **Solicitare de clarificări**

Solicitările de clarificărivor fi adresate de către operatorii economiciprin email, la adresa achizitii@spitalpsihiatrieboras.ro, cu maxim 3 zile înainte de data limită de depunere a ofertelor. Răspunsul la solicitările de clarificări vor fi transmise de către autoritatea contractantă, operatorilor economici prin email, în maxim 2 zile de la data solicitării.

1. **Documente anexate:**

* 1 - Proiectul Tehnic;
* 2 - Propunerea de contract ;
* 3 - Formularul de ofertă și Anexa (Formularul nr.1);
* 4 - Declaraţie privind respectarea obligaţiilor legale din domeniile mediului, social și relațiilor de muncă (Formularul nr.2) ;
* 5 - Declarație de confirmare a acceptării clauzelor contractuale ( Formularul nr. 3);
* 6. Autorizații de desființare.

Întocmit,

Ec. Daniel Tămaș