Nr. 5655 din 16.10.2025 **APROBAT**

MANAGER

Ec. Aurica Tămaș

DIRECTOR ECONOMIC

Ec. Elena Man

**AVIZAT**

CONSILIER JURIDIC

**NOTA JUSTIFICATIVĂ**

**Privind atribuirea contractului de lucrări având ca obiect**

**Pavilion Spital de Boli Psihice Cronice Borșa**

**LOTUL I - Desființarea corpurilor de clădire C13 , C15 prin procedura de achiziție directă**

În cadrul Proiectului ,,Pavilion Spital de Boli Psihice Cronice Borșa,, aprobat prin HCJ nr. 251/28.112024, la cap.1 (1.2) din Devizul General sunt prevăzute lucrări de amenajare a terenului care include și lucrări de demolare/desființare a corpurilor C13, C15 aflate în incinta spitalului.

Aceste lucrări de desființare constituie prima etapă în vederea realizării unui pavilion la Spitalul de Boli Psihice Cronice Borșa. Realizarea acestui obiectiv presupune demolarea unor corpuri de clădire din incinta spitalului și construirea pe amplasamentul eliberat a unei clădiri care adăpostește spații necesare noului obiectiv, amenajarea exterior a amplasamentului rămas liber, prin realizarea unor alei de acces, a unor platforme betonate si sistematizare pe vertical a terenului din jurul noii clădiri precum și lucrări de extindere a rețelelor de incintă pentru a putea asigura funcționarea spitalului și a noului obiectiv.

Construcțiile propuse pentru demolare sunt identificate în planul de situație din Proiectul Tehnic ca fiind corpurile C13- Biofiltru și C15 – Coteț de porci. În prezent atât clădirea biofiltrului cât și cea a cotețului de porci nu mai au utilitate, ele fiind dezafectate.

Deoarece se află într-o stare de degradare foarte avansată, acestea prezintă un pericol mare pentru siguranța personalului care își desfășoară activitatea în cadrul spitalului, cât și pentru pacienți. Din acest motiv, executarea lucrărilor de demolare la cele două clădiri, este absolut obligatorie de realizat într-un termen cât mai scurt.

Lucrările de demolare fac parte din investiția ,,Pavilion Spital de Boli Psihice Cronice Borșa,, pentru care se așteaptă semnarea contractului de finanțare prin Programul Național de Investiții în Infrastructura Unităților Spitalicești (PNIIUS). Este necesar ca lucrările de demolare să se execute înaintea lucrărilor de la Pavilion, pentru ca amplasamentul lucrării să fie liber la data începerii acestora.

Valoarea totală estimata a lucrărilor la noua investiție, fara cheltuieli diverse și neprevăzute, este de 27 167 685 lei, respectiv cu cheltuieli diverse și neprevăzute, este de 28 927 593 lei fără TVA din care 234 108 lei fara TVA, o reprezintă lucrările de demolare ale corpurilor C13 și C15, valoare care reprezintă mai puțin de 20% din valoarea totală a lucrărilor.

Contractul privind investiția ,,Pavilion Spital de Boli Psihice Cronice Borșa,, poate fi atribui pe 4 loturi, luând în considerare categoriile de lucrări ce urmează să se execute și dreptul autorității contractante (cf. art. 141 din Legea 98/2016 actualizată), de a recurge la atribuirea contractului pe loturi, astfel:

* LOTUL I – Desființarea corpurilor de clădire C13 ȘI C15 cu o valoare estimată de 234 108 lei fără TVA (cf. Deviz General, Cap. 1.2., respectiv Formularele F1, Cap.1.2.2 și F2 din PT);
* LOTUL II ,,Pavilion Spital de Boli Psihice Cronice Borșa,, cu o valoare estimată de 25 576 179 lei fără TVA (cf. Deviz General Cap.1.2.( fara Cap.1.2.2 din formularul F1), Cap.2, Cap.4 ( fara Cap.4.5 dotari) si Cap.5.1.
* LOTUL III - Dotari cu mobilier cu o valoare estimata de 896 702 lei fara TVA (cf. Deviz General Cap. 4.5 dotari, respectiv Formularul F4)
* LOTUL IV – Dotarea cu aparatura medicala cu o valoare estimata de 460 696 lei fara TVA ( cf. Deviz General Cap. 4.5 dotari, respectiv Formularul F4)

În contextul excepției prevăzute la art.19 din Legea 98/2016 actualizată, conform căreia ,,…*autoritatea contractantă poate aplica procedura simplificată sau, în condițiile articolului 7 alin. (5) achiziția directă* ***pe loturi individuale..,,*** legislația nu prevede nicio cerință privind momentul atribuirii loturilor, nici în general nici în particular, ci doar îndeplinirea în md cumulativ a următoarelor condiții:

1. valoarea estimată, fără TVA, a lotului respectiv este mai mică de 394 864 lei, în cazul achiziției de produse sau servicii, sau mai mică de 4 934 800 lei, în cazul achiziției de lucrări;
2. valoarea cumulată a loturilor pentru care este îndeplinită condiția prevăzută la litera a) și care sunt sau au fost atribuite în temeiul prezentului articol nu depășește 20% din valoarea globală a tuturor loturilor în care a fost împărțită lucrarea avută în vedere, achiziția de produse similare ori serviciile avute în vedere.

Prin urmare, din cele menționate anterior se constată că:

* pentru corpurile de clădire C13 și C15 există PT și Autorizație de desființare ( nr. 592/27.10.2022 cu prelungire pentru 3 ani, respectiv pana la data de )
* corpurile de clădire C13 și C15 reprezintă un pericol pentru siguranța angajaților spitalului și pentru pacienți;
* lucrările la Pavilion, pot începe numai după demolarea corpurilor C13 și C15;
* autoritatea contractantă are dreptul de a atribui contractul pe loturi în temeiul art. 141 art. (1) din Legea 98/2016 actualizată;
* valoarea estimată a LOTULUI I – Desființarea corpurilor de clădire C13 ȘI C15 este de 243 108 lei, fără TVA, situație în care sunt indeplinite conditiile prevazute la art.19 din Legea nr.98/2016 actualizata, astfel incat pentru atribuirea contractului de lucrări de demolare se poate aplica achiziția directă, respecandu-se prevederile art. 7 al. (5), coroborat cu art.7 alin 7 (c) din Legea 98/2016 actualizată, conform carora:
  + *,, Autoritatea contractantă are dreptul de a achiziționa direct produse sau servicii în cazul în care valoarea estimată a achiziției, fără TVA, este mai mică de 270 120 lei, respectiv lucrări, în cazul în care valoarea estimată a achiziției, fără TVA, este mai mică de 900 400 lei,, ( art.7 alin (5) din lege);*
  + *„in cazul achizitiei directe autoritatea contractanta are dreptul de a achizitiona pe baza unei singure oferte, daca valoarea estimata a achizitiei este mai mica sau egala cu 140*

*000 lei fata TVA pentru produse sau servicii, respectiv 300 000 lei fara TVA pentru lucrari (art 7 alin (7) lit c) ;*

Față de cele arătate mai sus, în condițiile în care contractul de lucrări având ca obiect,,Pavilion Spital de Boli Psihice Cronice Borșa,, poate fi împărțit pe loturi, apreciem că este **oportună achiziția directă** a Contractului de lucrări de desființare a corpurilor de clădiri C13, C15 / LOT I, potrivit prevederilor legale anterior menționate, scop în care vă rugăm să dispuneți în consecință.

Întocmit,

Ec. Daniel Tămaș